CELEX: 31983R0550
Language: el
Date: 1983-03-08
Title: Κανονισμός (ΕΟΚ) αριθ. 550/83 του Συμβουλίου της 8ης Μαρτίου 1983 για την επιβολή οριστικού δασμού αντιντάμπινγκ στις εισαγωγές ορισμένου είδους ανθρακικού νατρίου καταγωγής Ηνωμένων Πολιτειών Αμερικής

Avis juridique important

|

31983R0550

Κανονισμός (ΕΟΚ) αριθ. 550/83 του Συμβουλίου της 8ης Μαρτίου 1983 για την επιβολή οριστικού δασμού αντιντάμπινγκ στις εισαγωγές ορισμένου είδους ανθρακικού νατρίου καταγωγής Ηνωμένων Πολιτειών Αμερικής  

Επίσημη Εφημερίδα αριθ. L 064 της 10/03/1983 σ. 0023 - 0024

***** ΚΑΝΟΝΙΣΜΟΣ (ΕΟΚ) αριθ. 550/83 ΤΟΥ ΣΥΜΒΟΥΛΙΟΥ  της 8ης Μαρτίου 1983  για την επιβολή οριστικού δασμού αντιντάμπινγκ στις εισαγωγές ορισμένου είδους ανθρακικού νατρίου καταγωγής Ηνωμένων Πολιτειών Αμερικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεως εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και και ιδίως το άρθρο 12,  την πρόταση που υπέβαλε η Επιτροπή, μετά από διαβουλεύσεις στο πλαίσιο της συμβουλευτικής επιτροπής, που έχει συσταθεί με τον εν λόγω κανονισμό,  Εκτιμώντας:  ότι, με τον κανονισμό (ΕΟΚ) αριθ. 3018/82 (3), η Επι- τροπή επέβαλε προσωρινό δασμό αντιντάμπινγκ 24,63 ECU ανά τόνο στις εισαγωγές ανθρακικού νατρίου υψηλής πυκνότητας, καταγωγής Ηνωμένων Πολιτειών Αμερικής, εκτός από τις εξαγωγές που πραγματοποιούσε η Texasgulf Chemicals Company, για τις οποίες ο δασμός ήταν 22,24 ECU ανά τόνο· ότι, με τον κανονισμό αυτό, δέχθηκε τις υποχρεώσεις που προσφέρθηκαν να αναλάβουν οι Allied Corporation και FMC και περάτωσε τη διαδικασία σε σχέση με αυτούς τους εξαγωγείς·  ότι μετά την επιβολή του προσωρινού δασμού η Επιτροπή συνέχισε την έρευνά της·  ότι ένας εξαγωγέας, δύο ενδεχόμενοι εξαγωγείς και μία οργάνωση καταναλωτών, η Glass Manufacturers' Federation of the United Kingdom, ζήτησαν και τους δόθηκε η ευκαιρία να ακουσθούν από την Επιτροπή· ότι ένας άλλος εξαγωγέας γνωστοποίησε γραπτώς τις απόψεις του·  ότι η Texasgulf Chemicals Company υπέβαλε νέα αποδεικτικά στοιχεία που αφορούν το εξαγωγικό κόστος της, στοιχεία που επαληθεύτηκαν και κρίθηκαν αποδεκτά· ότι, βάσει αυτών των νέων αποδεικτικών στοιχείων, τα περιθώρια ντάμπινγκ, εκφραζόμενα σε ποσοστό % της τιμής «ελεύθερο στα κοινοτικά σύνορα», ποικίλλουν για τις αποστολές που διενήργησε η Texasgulf Chemicals Company από 10,52 % έως 20,58 %, ενώ το μέσο σταθμισμένο περιθώριο είναι 14,59 %·  ότι, μετά την επιβολή του προσωρινού δασμού, η Επιτροπή δεν έλαβε νέα στοιχεία για το ντάμπινγκ· ότι ως εκ τούτου, το μέσο σταθμισμένο περιθώριο ντάμπινγκ για όλες τις αμερικανικές εξαγωγές που ερευνήθηκαν καθορίζεται οριστικά σε 16,50 %·  ότι, επιπλέον, η Επιτροπή έλαβε νέα αποδεικτικά στοιχεία ως προς τη ζημία της κοινοτικής βιομηχανίας και ειδικότερα της βιομηχανίας του Ηνωμένου Βασιλείου, μετά την επιβολή του προσωρινού δασμού·  ότι οι καταναλωτές στο Ηνωμένο Βασίλειο πρόβαλαν το επιχείρημα ότι η διατήρηση των προστατευτικών μέτρων που έλαβε η Επιτροπή δεν θα είναι προς το συμφέρον ούτε της Κοινότητας ούτε του Ηνωμένου Βασιλείου, διότι θα καθιστούσαν την Κοινότητα και το Ηνωμένο Βασίλειο λιγότερο ανταγωνιστικά· ότι, εν όψει της οικονομικής και κοινωνικής σημασίας της κοινοτικής βιομηχανίας και ειδικότερα της βιομηχανίας του Ηνωμένου Βασιλείου, που είναι και η περισσότερο ενδιαφερόμενη, καθώς και των σχετικών επιπτώσεων, στο κόστος της βιομηχανίας κατεργασίας, μιας σχετικά μικρής αυξήσεως της τιμής, η Επιτροπή παρ' ολα αυτά κατέληξε στο συμπέρασμα ότι είναι προς το συμφέρον της Κοινότητας να ληφθούν οριστικές ενέργειες·  ότι η Stauffer Chemical Company και η Texasgulf Chemicals Company προσφέρθηκαν να αναλάβουν υποχρεώσεις τηρήσεως τιμών όσον αφορά τις μελλοντικές εξαγωγές προς την Κοινότητα·  ότι, μετά από διαβουλεύσεις, αυτές οι αναλήψεις υποχρεώσεων κρίθηκαν αποδεκτές και δεν ήταν πλέον αναγκαίο να επιβληθούν μέτρα κατά των εισαγωγών προϊόντων που εξάγονται από τις εταιρείες αυτές·  (ότι, υπό τις συθήκες αυτές, η προστασία των συμφερόντων της Κοινότητας απαιτεί την επιβολή οριστικού δασμού αντιντάμπινγκ στις εισαγωγές ανθρακικού νατρίου υψηλής πυκνότητας, καταγωγής Ηνωμένων Πολιτειών, ο οποίος, λαμβανομένης υπόψη της προκαλούμενης ζημίας, θα είναι ίσος με το μέσο σταθμισμένο περιθώριο ντάμπινγκ που διαπιστώθηκε· ότι το περιθώριο αυτό είναι 16,50 %·  ότι ενδείκνυται να εκφραστεί ο εν λόγω δασμός αντιντάμπινγκ σε σταθερό ποσό ECU ανά τόνο· ότι το ποσό αυτό είναι 23,15 ECU ανά τόνο για τις εισαγωγές ανθρακικού νατρίου υψηλής πυκνότητας, προελεύσεως Ηνωμένων Πολιτειών· ότι ο δασμός αυτός θα ήταν 20,07 ECU ανά τονο για τις εξαγωγές που πραγματοποιούνται από την Texasgulf Chemicals Company·  ότι τα ποσά που έχουν καταβληθεί ως προσωρινοί δασμοί αντιντάμπινγκ θα πρέπει να εισπραχθούν οριστικά μέχρι του ποσού 20,07 ECU ανά τόνο για τις εξαγωγές από την Texasgulf Chemicals Company και 23,15 ECU ανά τόνο για όλες τις άλλες εξαγωγές,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Επιβάλλεται οριστικός δασμός αντιντάμπινγκ στο ανθρακικό νάτριο υψηλής πυκνότητας που υπάγεται στη διάκριση 28.42 Α ex ΙΙ του Κοινού Δασμολογίου και αντισχτοιχεί στον κώδικα NIMEXE ex 28.42-31, καταγωγής Ηνωμένων Πολιτειών Αμερικής.  2. Ο δασμός αυτός δεν ισχύει για το ανθρακικό νάτριο υψηλής πυκνότητας που εξάγεται από την Allied Corporation, την FMC, την Stauffer Chemical Company και την Texasgulf Chemicals Company.  3. Το ποσοστό του δασμού είναι 23,15 ECU ανά τόνο.  4. Για την εφαρμογή του παρόντος κανονισμού, ανθρακικό νάτριο υψηλής πυκνότητας σημαίνει ανθρακικό νάτριο με εδικό βάρος μεγαλύτερο από 0,700 kg/dm3 το οποίο αποτελείται από κόκκους διαμέτρου 0,25 έως 0,6 mm.  5. Οι ισχύουσες διατάξεις ως προς τους τελωνειακούς δασμούς εφαρμόζονται και στο δασμό αυτό.  Άρθρο 2  Τα ποσά που έχουν καταβληθεί ως προσωρινοί δασμοί, βάσει του κανονισμού (ΕΟΚ) αριθ. 3018/82, εισπράττονται οριστικά μέχρι ποσού 20,07 ECU ανά τόνο για τις εξαγωγές της Texasgulf Chemicals Company και 23,15 ECU ανά τονο για όλες τις άλλες εξαγωγές.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Μαρτίου 1983.  Για το Συμβούλιο  Ο Πρόεδρος  J. ERTL  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. L 317 της 13. 11. 1982, σ. 5.